61965J0008
DOMSTOLENS DOM
AF 8. FEBRUAR 1966
Acciaierie e Ferriere Pugliesi SpA
mod Den Høje Myndighed for Det europæiske Kul- og Stålfællesskab
Sag 8/65
Processprog: Italiensk
Angående:
Annullation af beslutningen af 13. november 1964 fra Den Høje Myndighed for Det europæiske Kul- og Stålfællesskab vedrørende det sagsøgende selskabs finansielle forpligtelser i henhold til udligningsordningen for importeret og hermed ligestillet skrot.
Generaladvokatens forslag til afgørelse:
Annullation af Den Høje Myndigheds beslutning af 13. november 1964 om at pålægge selskabet »Acciaierie e Ferriere Pugliesi« at betale et beløb på 39329539 lire.
Domskonklusion :
Beslutningen af 13. november 1964 fra Den Høje Myndighed for Det europæiske Kul- og Stålfællesskab vedrørende det sagsøgende selskabs finansielle forpligtelser i henhold til udligningsordningen for importeret og hermed ligestillet skrot annulleres.
Sammendrag
Påligning — fastsættelse ex officio — begrundelse
Når der gennem en kortfattet angivelse af det væsentligste grundlag er givet en retligt tilstrækkelig begrundelse for fastsættelsen ex officio, er administrationen ikke forpligtet til at give yderligere detaljerede forklaringer vedrørende en sådan fastsættelse eller til at fremlægge det regnskabsmateriale og de tekniske undersøgelser, som den er baseret på.
Såfremt en virksomhed fremkommer med forklaringer, der ikke er fuldstændigt irrelevante, kan den sagsøgte Høje Myndighed ikke begrænse sig til en bemærkning om, at disse forklaringer ikke er afgørende, og undlade at give en begrundelse for sin beslutning.